stanford-oval/wikipedia huggingface dataset:
Margot Robbie

| Margot Robbie |
| --- | --- |
 Margot Robbie I, Tonyan Australian-ensi-illassa 2018.
Henkilötiedot
Koko nimi:  Margot Elise Robbie
Syntynyt: 2. heinäkuuta 1990 (ikä 34) Dalby, Queensland, Australia
Ammatti:  näyttelijä, elokuvatuottaja
Puoliso:  Tom Ackerley (vih. 2016)
Lapset:  1
Näyttelijä
Aktiivisena:  2007–
Merkittävät roolit:   Neighbours  The Wolf of Wall Street  DC Extended Universe  I, Tonya  Babylon  Barbie 
Palkinnot
 luettelo palkinnoista 
 Nimikirjoitus
Aiheesta muualla
IMDb 
Elonet
AllMovie
Margot Elise Robbie ([ˈmɑːrɡoʊ ˈrɒbi]; s. 2. heinäkuuta 1990 Dalby, Queensland) on australialainen näyttelijä ja elokuvatuottaja. Hänet tunnetaan rooleistaan sekä ison budjetin elokuvissa että independent-elokuvissa. Hän on ollut ehdolla kahteen Oscar-palkintoon, neljään Golden Globeen sekä viiteen Bafta-palkintoon. Time nimesi Robbien vuonna 2017 yhdeksi vuoden vaikutusvaltaisimmista ihmisistä.
Uransa alussa Robbie tuli Australiassa tunnetuksi roolistaan Donna Freedmanina saippuasarjassa Neighbours (2008–2011). Läpimurtonsa Yhdysvalloissa hän teki Martin Scorsesen ohjaamassa rikoskomediaelokuvassa The Wolf of Wall Street (2013). Hän sai laajempaa huomiota näyteltyään Harley Quinniä supersankarielokuvissa Suicide Squad (2016), Birds of Prey (2020) ja The Suicide Squad: Suicide Mission (2021). Vuonna 2017 Robbie näytteli Tonya Hardingia elämäkertaelokuvassa I, Tonya, josta hän sai ensimmäisen Oscar-ehdokkuutensa. Sitemmin hän on esiintynyt muun muassa elokuvissa Kaksi kuningatarta (2018), Once Upon a Time in Hollywood (2019), Bombshell – hiljaisuuden rikkojat (2019), josta hän sai toisen Oscar-ehdokkuutensa, Babylon (2022) ja Barbie (2023).
Robbie on naimisissa elokuvantekijä Tom Ackerleyn kanssa. He ovat olleet yhdessä perustamassa tuotantoyhtiötä LuckyChap Entertainment.
Nuoruus

Robbie syntyi maatilalla Dalbyssä, Queenslandissä, josta hänen perheensä muutti myöhemmin Gold Coastiin. Hänen vanhempansa ovat Sarie Kessler ja Doug Robbie, ja hänellä on kolme sisarusta. Robbien ja hänen sisaruksensa kasvatti heidän yksinhuoltajaäitinsä, eikä hän juuri ole yhteydessä isäänsä. Robbie teki teini-iässä kolmea eri työtä ja opiskeli näyttelemistä Somerset Collegessa. Hän muutti 17-vuotiaana Melbourneen aloittaakseen kokopäiväisen näyttelijän uransa.
Ura > Varhainen ura ja läpimurto (2008–2015)

Robbie on näytellyt aktiivisesti vuodesta 2007 lähtien. Uransa alussa hän näytteli päärooleja pienen budjetin trillereissä Vigilante ja I.C.U. Vuonna 2008 hän teki televisiodebyyttinsä draamasarjassa City Homicide sekä esiintyi lastensarjassa Elefanttiprinsessa.
Robbie teki 2008 ensiesiintymisensä australialaisessa saippuasarjassa Neighbours, jossa hän näytteli Donna Freedmania. Roolihahmon oli alun perin tarkoitus olla vain vieraileva hahmo, mutta hänen roolinsa kasvoi. Robbie sai Neighboursista kaksi Logie-ehdokkuutta.
Siirryttyään Yhdysvaltoihin Robbie alkoi näytellä ABC:n draamasarjassa Pan Am (2011). Sarja kuitenkin lopetettiin jo ensimmäisen tuotantokauden jälkeen. Vuonna 2013 Robbie sai roolin Richard Curtisin elokuvasta Oli aikakin. Robbien läpimurtorooli Hollywoodissa oli kuitenkin Martin Scorsesen ohjaama The Wolf of Wall Street (2013), jossa hän esitti Naomi Lapagliaa, Leonardo DiCaprion esittämän päähahmon vaimoa. Robbie sai roolistaan kehuja: erityisesti hänen Brooklynin aksenttiaan kehuttiin. Hän sai myös runsaasti huomiota eritysesti elokuvassa nähtävien seksikohtauksien takia. Robbie on jälkeenpäin kertonut, että elokuvasta aiheutuneesta huomiosta ja kuuluisuudesta johtuen hän harkitsi uransa lopettamista, mutta hänen äitinsä puhui hänet ympäri.
Robbie perusti 2014 yhdessä tulevan aviomiehensä Tom Ackerleyn sekä heidän pitkäaikaisten ystäviensä Sophia Kerrin ja Josey McNamaran kanssa tuotantoyhtiö LuckyChap Entertainment. Yhtiö nimettiin Charlie Chaplinin mukaan.
Vuonna 2015 Robbie esiintyi Will Smithin kanssa romanttisessa rikosdraamakomediassa Focus. Robbie näytteli elokuvassa kokematonta huijaria, ja rooliaan varten hän harjoitteli tekemään taskuvarkauksia. Elokuva sai ristiriitaisia arvosteluja, mutta Robbieta kehuttiin. Hän oli myös ehdolla parhaan nousevan näyttelijän BAFTA-palkintoon vuoden 2015 gaalassa. Focusin kanssa samana vuonna saivat ensi-iltansa romanttinen sotadraama Ranskalainen sarja ja Adam McKayn draamakomedia The Big Short, jossa Robbiella oli cameorooli. Robbie näytteli myös post-apokalyptisessä draamaelokuvassa Z for Zachariah yhdessä Chris Pinen ja Chiwetel Ejioforin kanssa. Rooliaan varten Robbie värjäsi hiuksensa ruskeaksi sekä opetteli puhumaan Appalakkien aksentilla. Elokuva sai positiivisen vastaanoton ja Robbien roolisuoritusta kehuttiin.
Ura > Menestys (2016–2018)

Robbie näytteli 2016 Jane Porteria David Yatesin seikkailuelokuvassa Tarzanin legenda. Robbie ei suostunut pudottamaan painoaan roolia varten ja varmisti, ettei Janen hahmo ole perinteinen neito pulassa, kuten aiemmissa Tarzan-filmatisoinneissa. Samana vuonna hän näytteli Harley Quinnia David Ayerin supersankarielokuvassa Suicide Squad. Rooliaan varten hän muun muassa voimisteli, nyrkkeili ja ilmajoogasi noin kuuden kuukauden ajan sekä opetteli pitämään hengitystä veden alla viiden minuutin ajan. Hän myös teki stunttinsa itse. Suicide Squad oli taloudellinen menestys, ja Robbien roolisuoritus sai kehuja.
Vuodesta 2016 Robbie on toiminut mainoskasvona muun muassa Calvin Kleinille ja Chanelille. Samana vuonna Robbie äänestettiin FHM-lehden listalla maailman seksikkäimmäksi naiseksi.
Vuonna 2017 Robbie näytteli taitoluistelija Tonya Hardingia elämäkertaelokuvassa I, Tonya, jonka hän myös tuotti. Roolia varten Robbie tapasi Hardingin, katsoi hänen vanhoja haastattelujaan, opetteli Hardingin aksentin äänivalmentajan kanssa sekä kävi usean kuukauden kestäneen luistelukoulun. Hän sai roolisuorituksestaan kehuja arvostelijoilta sekä Oscar-, Golden Globe-, BAFTA- ja SAG-ehdokkuudet. Robbie valittiin vuonna 2017 myös Forbesin 30 Under 30 -listalle, jolle valitaan vuosittain 30 alle 30-vuotiasta henkilöä, joita pidetään merkittävimpinä suunnannäyttäjinä listan määrittämällä alalla. Samana vuonna Time nimesi hänet yhdeksi vuoden vaikutusvaltaisimmista ihmisistä.
Vuoden 2018 alussa ensi-iltansa sai animaatioelokuva Petteri Kaniini, johon Robbie antoi äänensä. Robbien kaksi seuraavaa elokuvaa neo-noir-trilleri Terminal ja kauhukomedia Slaughterhouse Rulez olivat taloudellisia floppeja ja saivat huonoja arvosteluja, mutta hänen roolisuorituksia kehuttiin. Vuoden lopussa ensi-iltansa sai historiallinen draama Kaksi kuningatarta, jonka keskeisimpiä hahmoja näyttelivät Robbie ja Saoirse Ronan. Elokuva sai ristiriitaisen vastaanoton, mutta Robbien roolisuoritusta sekä hänen ja Ronanin välistä kemiaa kehuttiin. Robbie sai roolistaan BAFTA- ja SAG-ehdokkuudet.
Ura > Vakiintunut näyttelijä ja tuottaja (2019–)

Robbie näytteli 2019 Sharon Tatea Quentin Tarantinon draamakomediaelokuvassa Once Upon a Time in Hollywood ja Kayla Pospilia Jay Roachin elämäkerrallisessa draamaelokuvassa Bombshell – hiljaisuuden rikkojat. Hän sai molemmista BAFTA-ehdokkuudet ja Bombshellistä myös parhaan naissivuosan Oscar-, Golden Globe- ja SAG-ehdokkuudet. Sharon Taten roolia varten Robbie tutustui Taten sukulaisiin ja ystäviin, katsoi kaikki hänen elokuvat sekä luki Taten entisen aviomiehen, ohjaaja Roman Polanskin omaelämäkerran.
Robbie uusi 2020-luvun alussa Harley Quinnin roolin elokuvissa Birds of Prey (2020) ja The Suicide Squad: Suicide Mission (2021). Hän halusi Birds of Preyn olevan naispainotteinen toimintaelokuva ja työskenteli noin kolme vuotta projektin parissa, jotta elokuvalle saatiin palkattua naispuolinen ohjaaja ja käsikirjoittaja. Robbie sai molemmista elokuvista positiivista palautetta. Hän oli myös tuottamassa Emerald Fennellin elokuvaa Lupaava nuori nainen (2020), joka oli ehdolla parhaan elokuvan Oscar-palkinnon saajaksi.
Robbie palasi vuonna 2022 Donna Freedmaniksi Neighboursin viimeisessä jaksossa. Samana vuonna hän esiintyi David O. Russellin jännityskomediaelokuvassa Amsterdam, joka oli taloudellinen floppi ja sai huonot arvostelut. Hän myös näytteli Nellie LaRoyta, joka perustuu mykkäelokuvatähti Clara Bow’hun, Damien Chazellen ohjaamassa draamakomediassa Babylon (2022). Nellien roolia varten Robbie opiskeli Bow’n töitä ja perehtyi hänen traumaattiseen lapsuuteensa. Robbie kutsui roolia uransa fyysisesti ja emotionaalisesti haastavimmaksi. Elokuva sai ristiriitaisia arvosteluja, mutta Robbien roolia kehuttiin. Roolistaan hän oli ehdolla parhaan musikaali- tai komediaelokuvan naispääosan Golden Globe -palkintoon vuoden 2023 gaalassa.
Seuraavana vuonna Robbie esiintyi yhdessä kohtauksessa Wes Andersonin draamakomediassa Asteroid City. Saman vuoden heinäkuussa ensi-iltansa sai satiirinen fantasiakomedia Barbie, jossa hän esittää nimiroolia, vastanäyttelijänään Ryan Gosling. Robbie toimi myös elokuvan tuottajana ja vuonna 2018 hän osti Mattelilta Barbie-nuken elokuvaoikeudet. Hän kiinnitti Greta Gerwigin elokuvan ohjaajaksi sekä itsensä elokuvan nimirooliin, Gal Gadotin kieltäydyttyä roolista. Elokuva sai kriitikoilta positiivisen vastaanoton ja oli taloudellinen menestys tuottaen maailmanlaajuisesti 1,4 miljardia dollaria. Robbie sai Barbien roolista myös Golden Globe -ehdokkuuden. Elokuva oli myös ehdolla parhaan elokuvan Oscar-palkinnon saajaksi.
Vuonna 2023 hän oli myös tuottamassa Fennellin toista kokopitkää elokuvaa, Saltburn. Seuraavana vuonna Sundancen welokuvajuhlilla ensi-iltansa sai Robbien tuottama draamakomedia My Old Ass. Seuraavaksi hän tulee näyttelemään toista pääroolia Colin Farrellin kanssa Kogonadan draamaelokuvassa A Big Bold Beautiful Journey sekä Jacob Elordin kanssa Fennellin elokuvassa Wuthering Heights, joka perustuu Emily Brontën romaaniin Humiseva harju.
Yksityiselämä

Muutettuaan Melbournesta Williamsburgiin 2010-luvun alussa Robbie alkoi innokkaasti seurata jääkiekkoa. Hän kannattaa NHL-joukkue New York Rangersia ja on pelannut itsekin laitahyökkääjänä amatöörijääkiekkoliigassa. Suuresta medianäkyvyydestään huolimatta Robbie puhuu harvoin yksityiselämästään julkisuudessa.
Robbie avioitui elokuvatuottaja Tom Ackerleyn kanssa joulukuussa 2016. Pari asui ensin Lontoossa, josta he muuttivat Los Angelesiin. He ovat olleet perustamassa tuotantoyhtiötä LuckyChap Entertaiment, jonka alaisuudessa Robbie on tuottanut muun muassa elokuvat I, Tonya ja Lupaava nuori nainen sekä televisiosarjat Dollface (2019–2022) ja Maid (2021). Robbie ja Ackerley asuvat Venice Beachillä, Kaliforniassa. Heinäkuussa 2024 Robbien paljastettiin odottavan esikoistaan. 17. lokakuuta 2024 hän synnytti pojan.
Robbie on innokas heavy metalin ystävä ja hän on nimennyt suosikkiyhtyeikseen muun muassa Slipknotin, Bullet for My Valentinen, Silversteinin, Metallican, Kissin ja Aerosmithin.
Valikoitu filmografia

Neighbours (2008–2011, 2022)
Pan Am (2011–2012)
Oli aikakin (2013)
The Wolf of Wall Street (2013)
Suicide Squad (2016)
I, Tonya (2017)
Once Upon a Time in Hollywood (2019)
Bombshell – hiljaisuuden rikkojat (2019)
Birds of Prey (2020)
The Suicide Squad: Suicide Mission (2021)
Babylon (2022)
Barbie (2023)
Aiheesta muualla

Kuvia tai muita tiedostoja aiheesta Margot Robbie Wikimedia Commonsissa
Margot Robbie Logie-palkintogaalassa vuonna 2011.
Margot Robbie San Diegon Comic-Conissa vuonna 2016.
Margot Robbie Cannesin elokuvajuhlilla vuonna 2019.
Baba Lybeck

| Baba Lybeck |
| --- | --- |

Henkilötiedot
Muut nimet:  Barbara Lybeck
Syntynyt: 26. joulukuuta 1966 (ikä 57) Parainen
Ammatti:  toimittaja, uutisankkuri
Puoliso:  Pekka Lehti
Lapset:  Lxandra
Sukulaiset:  Ina Colliander   Tito Colliander
Muut tiedot
Koulutus: filosofian maisteri
Barbara ”Baba” Lybeck (s. 26. joulukuuta 1966 Parainen) on suomalainen toimittaja. Koulutukseltaan hän on filosofian maisteri, pääaineenaan yleinen kirjallisuustiede.
Ura

Lybeck työskenteli uutistenlukijana Nelosen uutisissa vuosina 1998–2009. Hän siirtyi 2009 Yleisradioon tuottajaksi.
Ennen Nelosen uutisia Lybeck oli työskennellyt Radio Cityssä sekä juontanut MTV3:lla NoTV:tä sekä Ylellä Suomen virallisen albumilistan kokoavaa Lista Top 40 -musiikkiohjelmaa ja ruotsinkielisellä FST:llä Bosses Bio ja Talking Heads -ohjelmia. Lybeck oli mukana myös viihdesarja Viemäri-TV:ssä ja Team Ahman yhdessä jaksossa vuonna 2007 omana itsenään. Vuonna 1986 Lybeck näytteli Kari Paljakan ohjaamassa televisioelokuvassa Baby Love. Lybeck juonsi vuosien 2003–2007 Jussi-gaalat.
Lybeck toimi vuosina 2010–2018 viihdeohjelma Uutisvuodon ylituomarina ja juontajana korvaten Peter Nymanin, joka siirtyi lukemaan uutisia MTV3:lle.
Vuonna 2019 Lybeck siirtyi MTV Uutisten palvelukseen juontamaan uutis- ja ajankohtaisohjelmaa Viiden jälkeen, jota esitetään puolentoista tunnin suorina lähetyksinä joka arkipäivä MTV3-kanavan alkuillassa.
Ura > Muu julkisuus

Syksyllä 2012 Baba Lybeck kilpaili Tanssii tähtien kanssa -ohjelman seitsemännellä tuotantokaudella tanssiparinaan tanssinopettaja Mikko Ahti. He putosivat kahdeksannessa pudotuksessa 25. marraskuuta 2012 yltäen kolmannelle sijalle.
Yksityiselämä

Lybeckin puoliso on muusikko-musiikkituottaja Pekka Lehti. Heillä on kaksi lasta, musiikkialalla työskentelevät Lxandra ja Benjamin. Lybeckin isovanhemmat olivat kirjailija Tito Colliander ja kuvataiteilija Ina Colliander. Lybeck kuuluu ortodoksiseen kirkkoon.
Helsinkiläinen Lybeck asui vuonna 2017 Suomenlinnassa.
Lybeck voitti elokuussa 2022 Varsovassa painonnostossa EM-kultaa 55-vuotiaiden 64 kilon sarjassa tuloksilla: tempaus 36 kg ja työntö 48 kiloa.
Aiheesta muualla

Wikimedia Commonsissa on kuvia tai muita tiedostoja aiheesta .
Baba Lybeck Twitterissä
”Baba” Lybeck Anna.  23.9.2012. Arkistoitu 8.4.2014.
Aa (Viro)

| Aa |
| --- | --- |

 Aa
 Koordinaatit: 59°25′30″N, 27°08′50″E 
Valtio:  Viro
Maakunta:  Itä-Virumaa
Kunta:  Lüganusen kunta
Hallinto:  
 – Asutustyyppi:  Kylä
Väkiluku (2000):  190
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Aa on kylä Pohjois-Virossa, Suomenlahden rannikolla. Kylä sijaitsee Lüganusen kunnassa, 10 kilometrin päässä keskustasta koilliseen. Vuonna 2000 kylässä oli 190 asukasta.
Kuuluisia aalaisia

Ilona Lepsalu
Matti Aaltonen (teollisuusneuvos)

| Matti Aaltonen> Henkilötiedot |
| --- | --- |
Syntynyt: 26. elokuuta 1926 Forssa
Kuollut: 27. tammikuuta 2007 (80 vuotta) Helsinki
Arvonimi: teollisuusneuvos
Muut tiedot
Asema:  toimitusjohtaja
Matti Isko Istara Aaltonen (26. elokuuta 1926 Forssa – 27. tammikuuta 2007 Helsinki) oli Forssan kirjapainon toimitusjohtaja ja teollisuusneuvos. Hänen isänsä oli Forssan Lehden perustaja ja Forssan kirjapainon ensimmäinen johtaja, professori Esko Aaltonen. Matti Aaltosen veli on dokumenttielokuvien tekijä Jouko Aaltonen.
Forssan kirjapainossa Aaltonen työskenteli 15-vuotiaasta alkaen kaikissa tehtävissä ja tuli vuonna 1948 isänsä jälkeen Forssan Lehden toimitusjohtajaksi sekä vuonna 1952 Forssan kirjapainon toimitusjohtajaksi, kun Esko Aaltonen siirtyi professoriksi Turun yliopistoon. Matti Aaltosen aikana Forssan kirjapaino laajeni ja Forssan lehti alkoi ilmestyä kuudesti viikossa. Forssan Lehden päätoimittajana Aaltonen oli vuosina 1962–1965 ja 1973–1974. Teollisuusneuvoksen arvo hänelle myönnettiin vuonna 1978.
Isänsä tavoin Aaltonen oli mukana paikallisessa kotiseututyössä ja toimi muun muassa Lounais-Hämeen Kotiseutu- ja Museoyhdistyksen puheenjohtajana. Myös yhdistyksen julkaisemasta Lounais-Hämeen Kotiseutu- ja Museoyhdistyksen vuosikirjasta tuli hänen aikanaan arvostettu julkaisu.
Schultz

Schultz, Schulz ja Schoultz on muun muassa seuraavien henkilöiden sukunimi:
Schultz, Schulz, von Schulz

Arnold Schulz (s. 1943), saksalainen lentopalloilija
Axel Schulz (s. 1968), saksalainen nyrkkeilijä
Baltasar Schultz (k. 1733), suomalainen raatimies ja Turun kunnallispormestari
Barry Schultz (s. 1970), yhdysvaltalainen frisbeegolf-pelaaja ja maailmanmestari
Ben Schulz, yhdysvaltalainen nettiroolipelien suunnittelija
Björn-Eric Schoultz (1928–1989), suomalainen kauppias, yrittäjä ja yritysjohtaja, kauppaneuvos
Brenda Schultz-McCarthy (s. 1970), alankomaalainen tennispelaaja
Bruno Schulz (1892–1942), puolanjuutalainen kirjailija ja kuvataiteilija
Charles M. Schulz (1922–2000), yhdysvaltalainen sarjakuvataiteilija
Christian Schulz (s. 1983), saksalainen jalkapalloilija
Dave Schultz (1959–1996), yhdysvaltalainen painija
Debbie Wasserman Schultz (s. 1966), yhdysvaltalainen demokraattipoliitikko
Dwight Schultz (s. 1947), yhdysvaltalainen näyttelijä
Egon Schultz (1943–1964), tulitaistelussa surmansa saanut Itä-Saksan rajavartioston kersantti
Ernst Schultz (1879–1906), tanskalainen pikajuoksija
Georg Julius von Schultz (1808–1875), baltiansaksalainen runoilija ja kirjallisuudentutkija
Gustaf Adolf Schultz (1821–1901), suomalainen rehtori ja päätoimittaja
Howard Schultz (s. 1953), yhdysvaltalainen liikemies ja miljardööri, Starbucks-ketjun johtaja
Ingo Schultz (s. 1975), saksalainen pikajuoksija
Jacques Schulz (s. 1967), saksalainen urheilutoimittaja
Jeff Schultz (s. 1986), kanadalainen jääkiekkoilija
Johann Schultz (1795–1836), saksalaissyntyinen Suomessa toiminut näyttelijä ja teatterinjohtaja
Josef Schultz, Juhani (s. 1934), inkerinsuomalainen kirjailija
Jost Niklas Schultz (1698–1771), suomalainen valtaporvari
Justin Schultz (s. 1990), kanadalainen jääkiekkoilija
Karl Sigurd Schultz (1889–1944), suomalainen arkkitehti
Mark Schultz (s. 1970), yhdysvaltalainen muusikko
Mark Schultz (s. 1960), yhdysvaltalainen painija
Mark Schultz (s. 1955), yhdysvaltalainen sarjakuvataiteilija
Markus Schulz (s. 1975), saksalais-yhdysvaltalainen DJ ja musiikkituottaja
Martin Schulz (s. 1955), saksalainen sosiaalidemokraattinen poliitikko
Nick Schultz (s. 1982), kanadalainen jääkiekkoilija
Oskar Schultz (1855–1919), suomalainen insinööri, Turun rahatoimikamarin sihteeri ja RKP:n kansanedustaja
Osmo Schultz (1921–2007), suomalainen järjestö- ja yritysjohtaja, kauppaneuvos
Otto Schultz (s. 1998), suomalainen jalkapalloilija
Robin Schulz (s. 1987), saksalainen elektronisen musiikin tuottaja ja DJ
Theodore Schultz (1902–1998), yhdysvaltalainen taloustieteilijä, Nobelin taloustieteen palkinnon saaja
Victoria Schultz, suomalainen toimittaja, valokuvaaja ja dokumenttielokuvien tekijä
Werner Schulz (1950–2022), saksalainen vihreä poliitikko
Willi Schulz (s. 1938), saksalainen jalkapalloilija
William L. Schultz (1926–1983), yhdysvaltalainen lintutieteilijä ja taiteilija
Schoultz, von Schoultz

Arne von Schoultz (1874–1957), suomalainen kirjailija
Barbara von Schoultz (s. 1936), suomalainen runoilija
Carl Schoultz (1872–1932), suomalainen arkkitehti
Carl Gustav von Schoultz (1776–1841), suomalainen majuri ja Svartholman linnoituksen komendantti
Constantin Nils Lorenz von Schoultz (1805–1887), suomalainen kenraalimajuri
Constantin Runo Georg von Schoultz (1866–1907), suomalainen insinööri ja valtiopäivämies
Edvard Fredrik Konstantin von Schoultz (1841–1912), suomalainen kenraaliluutnantti
Fredrick von Schoultz (s. 1968), Porvoon apulaiskaupunginjohtaja
Gustaf Karl Kullervo von Schoultz (1866–1934), suomalainen maanmittari, virka- ja valtiopäivämies
Gustav von Schoultz (1871–1946), suomalainen kontra-amiraali
Hermann von Schoultz (1827–1881), suomalainen kontra-amiraali
Johanna von Schoultz (1813–1863), ruotsalais-suomalainen oopperalaulaja
Karl von Schoultz (1922–2013), suomalainen kirjailija ja suomentaja
Karl Fredrik Sebastian von Schoultz (1834–1892), upseeri, insinööri, virka- ja valtiopäivämies
Karl Lorenz Adalbert von Schoultz (1836–1896), suomalainen kenraalimajuri
Margit von Schoultz-Frankenhaeuser (1898–1990), suomalainen runoilija
Nils Gustaf von Schoultz (1807–1838), suomalaissyntyinen ruotsalainen upseeri, kemisti ja seikkailija
Oskar von Schoultz (1872–1947), suomalainen yliopiston lehtori ja kielenkääntäjä
Solveig von Schoultz (1907–1996), suomalainen kirjailija
Åsa von Schoultz (s. 1973), suomalainen valtio-opin professori.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Aale

| Aale |
| --- | --- |
Nimipäivä:   
– suomenkielinen:  –
– ruotsinkielinen:  –
– ortodoksinen:  –
Muunnelmia:  Aali
Vastineita eri kielissä:  –
Nimen alkuperä:  lyhenne Al-alkuisista nimistä, Aleksanteri, Alarik, Alexandra ym.
Infobox OKNimi-testi OK: 
Aale on miehen ja aiemmin myös naisen etunimi. Nimi on syntynyt lyhentymänä monista vanhoista A:lla alkavista nimistä, joita ovat esimerkiksi miehennimet Alarik, Aleksander sekä naisennimistä erityisesti Alexandra. Naisen nimenä Aale ja sen muunnos Aali ovat olleet käytössä myös Virossa ja Inkerinmaalla.
Digi- ja väestötietoviraston tietojen mukaan nimi Aale on annettu vuoden 2021 loppuun mennessä 396 miehelle ja noin 60–70 naiselle. Nimeä on annettu aina enemmän miehille, mutta tunnetuin Aale on nainen: runoilija Aale Tynni. Suosituimmillaan nimi oli 1900–1930-luvuilla. Nimen suosio on ollut pienessä nousussa 2000-luvulla.
Nimeä Aale ei ole koskaan ollut virallisessa suomalaisessa nimipäiväkalenterissa. Se esiintyi kuitenkin Kansanvalistusseuran kalenterissa 1883, jossa sen nimipäiväksi ilmoitettiin 27. huhtikuuta. Inkerinmaalla Aalen nimipäivä oli aikoinaan 13. huhtikuuta.
Aale-nimisiä

Aale Hakava, taidemaalari
Aale Lindgren, muusikko
Aale Mantila, näyttelijä
Aale Sariola, kansanedustaja
Aale Tynni, runoilija
Einar Aalto

Einar Ferdinand Aalto (27. toukokuuta 1926 Hamina – 16. syyskuuta 1985 Turku) oli suomalainen uinnin olympiaedustaja.
Aalto kilpaili Helsingin kesäolympialaisissa 1952, joissa hän karsiutui 400 metrin vapaauinnin alkuerissä. Hän voitti Suomen-mestaruuden 4 × 200 metrin vapaauintiviestissä vuosina 1950–1952 Helsingin Uimarien viestijoukkueessa.
Lempinimellä "Pelle" tunnettu Aalto pelasi myös vesipalloa ja saavutti Pohjoismaiden-mestaruuspronssia vuonna 1951 sekä Helsingin Uimarien joukkueessa Suomen-mestaruuspronssia vuonna 1949.
Kilpauransa jälkeen Aalto toimi voimistelunopettajana Lahdessa ja Kokkolassa.
Henkilökohtaiset ennätykset

100 metrin vapaauinti 1.03,4 (1951)
200 metrin vapaauinti 2.23,7 (1952)
400 metrin vapaauinti 5.15,8 (1952)
1 500 metrin vapaauinti 22.06,2 (1952)
Joensuun Kataja

Joensuun Kataja r.y. on joensuulainen urheilun yleisseura, jolla on jaostot koripallossa (ks. Kataja Basket Club), muodostelmaluistelussa, taitoluistelussa, hiihdossa, voimistelussa ja yleisurheilussa. Seura on perustettu vuonna 1900. Katajan puheenjohtaja on Esa Karvinen (2017–)
Tunnettuja Katajan yleisurheilijoita

Mette Baas, pikajuoksija
Eero Broman, korkeushyppääjä
Jorma Gröhn, kolmiloikkaaja
Lassi Etelätalo, keihäänheittäjä
Anita Hietalahti, kiekonheittäjä
Mikko Holm, 10-ottelun Suomen mestari 1908, menestyi myös painissa
Noora Hämäläinen, pikajuoksija
Hertta Heikkinen, 7-ottelija
Jutta Heikkinen, 7-ottelija
Jukka Keskisalo, juoksija
Natalia Bäck (Kilpeläinen), pituushyppääjä ja kolmiloikkaaja
Jouni Kortelainen, maratonjuoksija
Jarmo Kärnä, pituushyppääjä
Jaana Sieviläinen, pituushyppääjä
Maija Lasaroff (Kovalainen), 7-ottelija
Johanna Lehtinen (Risku), juoksija
Aki Parviainen, keihäänheittäjä
Hannu Puhakka, pituushyppääjä
Matti Räsänen, juoksija
Seppo Smolander, korkeushyppääjä
Pirjo Vihonen, juoksija.
Tunnettuja Katajan hiihtäjiä

Jorma Kortelainen
Teuvo Laukkanen
Sami Repo
Olli-Pekka Tolvanen
Benjam Vanninen
Kari Varis
Tunnettuja Katajan pikaluistelijoita

Paula-Irmeli Halonen
Aksel Lihr
Taitoluistelu

Taitoluistelua on harrastettu Katajassa vuodesta 1949 lähtien. 1970-luvulla Kataja oli maan parhaita taitoluisteluseuroista: paras saavutus oli Katajan Niina Kyöttisen SM-kulta vuosina 1975 ja 1976. Vuonna 1998 Miia Marttinen luisteli naisten SM-pronssia ja Tero Hämäläinen miesten SM-hopeaa.
Taitoluistelu > Tunnettuja Katajan taitoluistelijoita

Niina Kyöttinen
Miia Marttinen
Aiheesta muualla

Joensuun Kataja
Joensuun Kataja Yleisurheilu
Joensuun Katajasta ja Pohjois-Karjalan urheiluelämästä Suomen Urheilulehdessä 1910